રામુની એવી જ બીજી આઇડેન્ટિટી એટલે એના ગમે ત્યાંથી ફૂટી નીકળતા કૅમેરા ઍન્ગલ્સ. સ્ટોરીને વધુ અસરકારક રીતે કહેવા માટે નહીં; પણ માત્ર સ્ટાઇલ મારવા માટે જ અહીં એણે પંખાની ઉપર, લાશની પાછળ, માણસના માથાની-કાનની પાછળ, સીલિંગ ફૅનની ઉપર, જીપના સ્ટિયરિંગની અંદર, ખુરસી-સ્ટ્રેચરની નીચે, ઝાડની ડાળીમાં... ટૂંકમાં જ્યાં જગ્યા મળી ત્યાં કૅમેરા ગોઠવી દીધા છે. વળી એ કૅમેરા એવા શટલકૉકની જેમ જમ્પ મારે કે વર્ટિગોના પેશન્ટને તો ચક્કર આવવા માંડે.